বেপরোয়া ঘোড়া, অসহিষ্ণু সহিসের হাতে চাবুক | মতামত | Jugantor
শুক্রবার, ২৩ জুন ২০১৭
আর্কাইভ
ই-পেপার
ফনেটিক ইউনিজয়
সার্চ

প্রচ্ছদ
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
আনন্দ নগর
একদিন প্রতিদিন
টিউটোরিয়াল
বাতায়ন
উপসম্পাদকীয়
বাংলার মুখ
নগর-মহানগর
আইটি বিশ্ব
পরবাস
সুস্থ থাকুন
উত্তরের জনপদ
আবহমান চট্টগ্রাম
রাজধানীর খবর
জাতীয়
আন্তর্জাতিক
সম্পাদকীয়
খেলা
অর্থনীতি
সারাদেশ
বিনোদন
শিক্ষাঙ্গন
মাহে রমজান
দ্বিতীয় সংস্করণ
বিচ্ছু
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
আনন্দ নগর
একদিন প্রতিদিন
টিউটোরিয়াল
বাতায়ন
উপসম্পাদকীয়
বাংলার মুখ
নগর-মহানগর
আইটি বিশ্ব
পরবাস
সুস্থ থাকুন
উত্তরের জনপদ
আবহমান চট্টগ্রাম
রাজধানীর খবর
জাতীয়
আন্তর্জাতিক
সম্পাদকীয়
খেলা
অর্থনীতি
সারা দেশ
বিনোদন
শিক্ষাঙ্গন
মাহে রমজান
ফিচার
দ্বিতীয় সংস্করণ
বিচ্ছু
হোম
মতামত
ড. আর এম দেবনাথ    |
প্রকাশ : ০৩ জুন, ২০১৭ ০৪:৪৭:৩১
প্রিন্টঅঅ-অ+
নীতি দুর্নীতি অর্থনীতি
বেপরোয়া ঘোড়া, অসহিষ্ণু সহিসের হাতে চাবুক
অর্থমন্ত্রী আবুল মাল আবদুল মুহিত পূর্ণাঙ্গ অর্থে তার শেষ অর্থবছরের (২০১৭-১৮) বাজেটটি দিতে গিয়ে কেন এত বেপরোয়া হলেন তা বুঝলাম না। তিনি দেখছেন প্রতিবছর তাকে তার বাজেট অস্বাভাবিকভাবে কাটছাঁট করতে হচ্ছে; তবু তিনি দমলেন না। ২০১৬-১৭ অর্থবছরের তুলনায় তিনি জাতীয় রাজস্ব বোর্ডের কর লক্ষ্যমাত্রা ৬৩ হাজার ১৯০ কোটি টাকা বাড়িয়েছেন ২০১৭-১৮ অর্থবছরে। অথচ ২০১৬-১৭ অর্থবছরে তাদের রাজস্ব বৃদ্ধি পেয়েছিল মাত্র ৩৮ হাজার ৭৫৮ কোটি টাকা। মুশকিল হচ্ছে, এটি করতে গিয়ে তিনি ব্যক্তিগত আয়কর হার, করমুক্ত আয়সীমা অপরিবর্তিত রেখেছেন। আমি কর্পোরেট ট্যাক্স হারের কথা বলছি না। সেটা না হয় করাই হল না; কিন্তু ব্যক্তিগত আয়ে করমুক্ত আয়সীমা বাড়ানো ছিল একটা ফরজ কাজ।
দুই বছরে কমপক্ষে ১০-১১ শতাংশ মূল্যস্ফীতি ঘটেছে। এদিকে একটা অন্যায্য সারচার্জও তিনি রেখে দিলেন, যার নাম ছিল ‘সম্পদ কর’। সবাই স্বীকার করে, এই সারচার্জ অযৌক্তিক। কারণ এটা সম্পত্তি বা সম্পদের ২০-৩০ অথবা ৪০-৫০ বছর আগের মূল্যের ওপর ধার্য করা হচ্ছে। এতে গুলশান ও বনানীর মতো জায়গায় অবস্থিত বাড়ির মালিককে সম্পদ কর/সারচার্জ দিতে হয় না, অথচ সামান্য মধ্যবিত্তকেও দিতে হয়। কারণ তার সম্পদ ‘ফিন্যান্সিয়াল অ্যাসেট’, যা প্রতিবছর বৃদ্ধি পায়। কর রাজস্ব আদায়ে ২০১৭-১৮ অর্থবছরে শুধু এসব অন্যায্য কাজই নয়, আরও কয়েকটি কাজ করা হয়েছে। দৃশ্যত রাজস্ব বাড়াতে গিয়ে উপায়ান্তর না দেখে তিনি এ পথে গিয়েছেন। শত হোক এ দেশের লোক কর দিতে চায় না। তিনি তাই সহজ পথটি আগের মতো এবারও ধরেছেন। অর্থাৎ বাজেটের টাকা আদায় করছেন গরিবদের কাছ থেকে, মধ্যবিত্তের কাছ থেকে। অথচ তিনি ও সরকার বারবার বলছেন, এটা করের সাম্যভিত্তিক নিয়ম নয়। কর দেবে, বেশি কর দেবে ধনীরা, সম্পদশালীরা। যে যত বেশি পারবে সে তত বেশি কর দেবে। অথচ সরকার ঝুঁকেছে পরোক্ষ করের দিকে। এর প্রমাণ ২০১৭-১৮ অর্থবছরের বাজেট ঠিক আগের মতোই।
‘বাজেটের সংক্ষিপ্তসারে’ দেখা যাচ্ছে, নতুন বছরে এনবিআরের রাজস্ব অবদান বৃদ্ধি পাবে ৬২ শতাংশে। আর মূল্য সংযোজন করই (ভ্যাট) হবে সবচেয়ে বড় উৎস (৩৬ দশমিক ৮ শতাংশ)। তারপরই আয়কর (৩৪ দশমিক ৩ শতাংশ)। ‘ভ্যাট’ পরোক্ষ কর। এটা ধনী-দরিদ্র সমান হারে দেয়। এক কেজি মিষ্টি কিনলে একজন রিকশাওয়ালাকে যে হারে ভ্যাট দিতে হয় সেই একই হারে দিতে হয় কোনো শিল্পপতিকেও। অথচ আইএমএফের এই তিতা বড়ি আমরা খাচ্ছি। মজা হচ্ছে, আয়কর দৃশ্যত প্রত্যক্ষ কর হলেও এটাও ধীরে ধীরে পরোক্ষ করে পরিণত হচ্ছে। উৎসে আয়কর কাটার ব্যবস্থা চালু অনেকদিন থেকে। এই হার ১০ থেকে ১৫ শতাংশ। দেখা যায়, যাদের কখনও আয়করের জালে আসার সম্ভাবনা নেই তাদেরও অগ্রিম আয়কর দিতে হচ্ছে। এই ব্যবস্থাটা এবারও উঠল না।
এভাবে দেখলে বোঝা যাবে সরকার গরিব ও মধ্যবিত্তের কাছ থেকে রাজস্ব আদায় করছে অনেক বেশি। ধনীরা অনেক ক্ষেত্রে ট্যাক্স রিটার্নই জমা দেয় না। গেল অর্থবছরেও সর্বোচ্চ আয়কর দিয়েছেন একজন জর্দা বিক্রেতা। অথচ ৫, ৭, ১০ হাজার কোটি টাকা টার্নওভারসম্পন্ন কোম্পানির মালিক ওই তালিকায় নেই। আমি ভীষণ শক্তভাবে বিশ্বাস করি এ প্রবণতা আত্মঘাতী। এ ব্যবস্থায় টেকসই উন্নয়নের স্বপ্ন দেখা কতটুকু সমীচীন তা ভেবে দেখা দরকার। এতদসত্ত্বেও অর্থমন্ত্রীর শক্ত একটা অবস্থানের কথা বলতেই হয়। তিনি ভ্যাটের হারের ক্ষেত্রে ব্যবসায়ীদের সঙ্গে সমঝোতায় আসেননি। প্রথম থেকেই বলছেন, ১৫ শতাংশ ‘ইউনিফর্ম রেট’। তিনি শেষ পর্যন্ত তা-ই করে ছাড়লেন। এর পরিণতি কী হবে? কিছু নির্বাচিত পণ্য ও সেবা হয়তো ১৫ শতাংশ হারের ভ্যাট থেকে মুক্ত থাকবে; কিন্তু অসংখ্য পণ্যের ওপর ভ্যাট বসবে। এর ফল হবে সুদূরপ্রসারী। বিপুলসংখ্যক জিনিসপত্রের দাম বৃদ্ধি পাবে। অনেক ক্ষেত্রে ‘সহানুভূতি বৃদ্ধি’ও ঘটবে। এতে মূল্যস্ফীতির চাপ বাড়বে।
অর্থমন্ত্রী হঠাৎ করে ব্যাংক আমানতের ওপর কেন নজর দিলেন বুঝলাম না। তিনি নতুন বাজেটে আমানতের সুদের ওপর শুল্ক দ্বিগুণ করেছেন। বলা হচ্ছে, এক লাখ টাকার ওপরের আমানতের জন্য। যেখানে এখন বিলিয়ন, ট্রিলিয়ন ছাড়া কথা নেই, সেখানে এক লাখ টাকা তো নস্যি। তিনি আরেকটা কথা রাখেননি। বলেছিলেন, আয়কর ব্যবস্থাকে তিনি একটা স্থায়ী রূপ দিয়ে যাবেন, যাতে একই নিয়মে ৫-৭-১০ বছর কর দেয়া যায়। তিনি তা করেননি। ব্যক্তিগত আয় সোয়া দুই লাখ টাকা। এটা বাৎসরিক আয়। এটা কোনো আয় হল? তবু ওই করমুক্ত সীমাই রেখে দিলেন। মনে হয় রাজস্ব অনুসন্ধানী অর্থমন্ত্রী ক্লান্ত ও অসহায়।
উপরে বললাম বাজেটের আয় বা রাজস্ব কীভাবে আসবে, কোত্থেকে আসবে সেই কথা। এখন একটা বড় প্রশ্ন, গরিব ও মধ্যবিত্তের কাছ থেকে সংগৃহীত কর সরকার কোন্ কোন্ খাতে খরচ করবে? এখানেও অনেক অসামঞ্জস্যতা। ২০১৭-১৮ অর্থবছরের ‘অনুন্নয়ন ও উন্নয়ন বাজেটের’ মোট ব্যয় বরাদ্দ ৪ লাখ ২৬৬ কোটি টাকা। এই বরাদ্দের একটি চিত্র থেকে দেখা যাচ্ছে, সরকার আগামী অর্থবছরে ব্যয় বাড়াবে শতাংশের হিসাবে কয়েকটি খাতে। খাতগুলো হল : শিক্ষা ও প্রযুক্তি, সামাজিক নিরাপত্তা ও কল্যাণ, স্বাস্থ্য, জ্বালানি ও বিদ্যুৎ এবং পরিবহন ও যোগাযোগ খাত। উল্লেখ্য, একটি গুরুত্বপূর্ণ বিতর্কের খাতে খরচ হ্রাস পেয়েছে। আর সেটি হচ্ছে সুদ ব্যয়। হ্রাসের খাতে পরে আসছি। বৃদ্ধি পেয়েছে যেসব খাতে সেসবের আলোচনাটা প্রথমেই করা যাক। শিক্ষা ও প্রযুক্তি খাত এবং স্বাস্থ্য খাতে বরাদ্দ টাকার অংকে বেড়েছে সত্য; কিন্তু জিডিপির অনুপাতে শিক্ষা ও স্বাস্থ্য খাতে বরাদ্দ ২০১৫-১৬ অর্থবছরের তুলনায় হ্রাস পেয়েছে। প্রাথমিক ও গণশিক্ষা মন্ত্রণালয় এবং মাধ্যমিক ও উচ্চশিক্ষা বিভাগের বাজেট ২০১৫-১৬ অর্থবছরে ছিল জিডিপির ১৫ দশমিক ৮৫ শতাংশ। নতুন বাজেটে তা মাত্র ১১ দশমিক ২৮ শতাংশ। একইভাবে স্বাস্থ্যসেবা বিভাগে বরাদ্দ ছিল ৫ দশমিক ২৯ শতাংশ। এটা নতুন বাজেটে মাত্র ৪ দশমিক ০৪ শতাংশ। বেশি বরাদ্দ দেখানো হচ্ছে ২০১৬-১৭ অর্থবছরের তুলনায়। পূর্ববর্তী বছরে গেলেই বিপরীত চিত্র। অতএব এ ক্ষেত্রে সরকারের দাবি যথেষ্ট ভিত্তিসম্পন্ন নয়।
এবার আসা যাক সুদ ব্যয়ে। সরকারের সুদ ব্যয় বাড়ছে বলে একশ্রেণীর অর্থনীতিবিদ বারবার বলে যাচ্ছেন। বিশেষ করে যখনই সঞ্চয়পত্রের কথা আসে, বলা হয়- সঞ্চয়পত্রের বিক্রি বাড়ার ফলেই নাকি সরকারের সুদ ব্যয় মাত্রাতিরিক্ত হারে বাড়ছে। অথচ তথ্যে দেখা যাচ্ছে, ২০১৭-১৮ অর্থবছরে জিডিপির অনুপাতে সরকারের সুদ ব্যয় হ্রাস পাবে। ব্যয়ের কথাই যখন উঠল তখন সরকার একটি ক্ষেত্রে প্রশংসার দাবি করতে পারে। সেটি হল উন্নয়ন বাজেট অর্থাৎ এডিপি। বার্ষিক উন্নয়ন কর্মসূচি (এডিপি) ২০১৬-১৭ অর্থবছরে কাটছাঁট হয়নি, যদিও সার্বিক বাজেট বরাদ্দ সংশোধিত হয়েছে। ২০১৬-১৭ অর্থবছরে এডিপির আকার ১ লাখ ১০ হাজার ৭০০ কোটি টাকায় অপরিবর্তিত আছে। এ কারণে ২০১৫-১৬ অর্থবছরের তুলনায় এডিপির আকার ২০১৬-১৭ অর্থবছরে বৃদ্ধি পেয়েছে ৩১ হাজার ৩৪৯ কোটি টাকা। একে আমি অবশ্যই একটি ইতিবাচক পরিবর্তন বলব। যদি এই প্রবণতা অব্যাহত থাকে তবে খুবই ভালো। তবে একটা কথা বলা দরকার। আমাদের বাজেট ঘাটতি ২০১৭-১৮ অর্থবছরে হবে ১ লাখ ১২ হাজার ২৭৫ কোটি টাকা। আর আমাদের এডিপি হচ্ছে ১ লাখ ৫৩ হাজার ৩৩১ কোটি টাকা। এর অর্থ আমাদের উন্নয়ন কর্মকাণ্ড বহুলাংশে ঋণনির্ভর। এটা আমাদের দুর্বল দিক। আরেকটা দুর্বল দিক হচ্ছে গুণগত মান। এডিপির টাকা ব্যয়ের স্বচ্ছতা ও গুণগত মান। এর উন্নতি দরকার।
বাজেটের আরও কয়েকটি দিক আলোচনায় আসা দরকার যদিও তা নেতিবাচক। যেমন ২০১৬-১৭ অর্থবছরের বেসরকারি ভোগের স্তর। ভোগস্তর ঠিক না থাকলে জিডিপি প্রবৃদ্ধি ক্ষতিগ্রস্ত হয়। দেখা যাচ্ছে, ২০১৬-১৭ অর্থবছরে বেসরকারি ভোগস্তর আগের বছরের তুলনায় ১ দশমিক ৫৩ শতাংশ হ্রাস পেয়েছে। জাতীয় সঞ্চয় হ্রাস পেয়েছে দশমিক ৫ শতাংশ। বেসরকারি বিনিয়োগের হার ছিল ২৩ শতাংশে স্থবির। অথচ এটা বাড়া দরকার। সরকারি বিনিয়োগের ওপর নির্ভরশীলতা জনগণের বোঝা বাড়ায়। কর বাড়ে, অথবা ঋণ বাড়ে। এটা বন্ধ হওয়া দরকার। রাজস্ব ব্যয়ও বেড়েছে যথেষ্ট। ২০১৬-১৭ অর্থবছরে মোট রাজস্ব ব্যয় জিডিপির অনুপাতে বেড়েছে ১১ দশমিক ০৩ হারে। অথচ পূর্ববর্তী বছরে তা ছিল ৯ দশমিক ৪৫ শতাংশ। এত নেতিবাচক খরচের বিপরীতে অবশ্য অর্থমন্ত্রীর ঝুলিতে ভালো খবরও আছে। জিডিপি প্রবৃদ্ধি ২০১৬-১৭ অর্থবছরে হয়েছে ৭ দশমিক ২৪ শতাংশ। মাথাপিছু আয় ১৪৬৫ ডলারের স্থলে দাঁড়িয়েছে ১৬০২ মার্কিন ডলারে। বিদ্যুৎ উৎপাদন বেড়ে হয়েছে ১৫ হাজার ৩৭৯ মেগাওয়াট। খাদ্যশস্য উৎপাদন বেড়ে দাঁড়িয়েছে ৩ কোটি ৯৬ লাখ টনে। মূল্যস্ফীতির হারও সহনশীল পর্যায়ে, যা ২০১৬-১৭ অর্থবছরে ছিল ৫ দশমিক ৪ শতাংশ।
বলা বাহুল্য, অর্থমন্ত্রীর ভাগ্য সুপ্রসন্ন। তিনি যে সময়টাতে বাজেট দিচ্ছেন সেই সময়টাতে আন্তর্জাতিক বাজারে পণ্যের দাম স্থিতিশীল। তেলের দাম পড়ন্ত। দেশে রাজনৈতিক স্থিতিশীলতা বিরাজমান। অবকাঠামোও অনেক উন্নত। বিদ্যুৎ পাওয়া যাচ্ছে। এসব অর্থমন্ত্রীকে সাহায্য করছে। এর মধ্যে অর্থমন্ত্রী পারতেন করের বোঝা ধনীদের ঘাড়ে চাপাতে। সেটি হচ্ছে না। তবে তার বর্তমান বাজেটের বাজার প্রতিক্রিয়া গভীরভাবে পর্যবেক্ষণ করতে হবে। ব্যবসায়ীরা শান্ত থাকে কিনা তা দেখতে হবে। জিনিসপত্রের দামে ভ্যাটের প্রভাব কী পড়ে, তা-ও দেখতে হবে। এসবের ওপরই নির্ভর করবে তার নতুন বাজেটের সফলতা।
বাস্তবায়নযোগ্যতা, বাজেটের বিশালতা এবং খাতওয়ারি আলোচনায় গেলাম না। আমি মূলত বাজেটের কাঠামোগত ও নীতিগত বিষয়গুলো নিয়েই আলোচনা করলাম।
ড. আর এম দেবনাথ : অর্থনীতি বিশ্লেষক; সাবেক শিক্ষক, ঢাকা বিশ্ববিদ্যালয়
rmdebnath@yahoo.com
শীর্ষ খবর
সর্বশেষ খবর
জাতীয়
এএসপি মিজানুর রহমানের শরীরে আঘাতের চিহ্ন
মওদুদকে খাট পাঠাতে চাইলেন নাসিম
আন্তর্জাতিক
ভারতের রাষ্ট্রপতি পদে বিরোধী জোটের প্রার্থী মীরা
মার্কিন নির্বাচনে হ্যাকিং-এর চেষ্টা করেছিল রাশিয়া
রাজনীতি
খালেদার দুই মামলার পরবর্তী শুনানি ২৯ জুন
তিন প্রস্তাব নিয়ে খালেদা জিয়ার রুদ্ধদ্বার বৈঠক
খেলা
অস্ট্রেলিয়া সিরিজে দলে ফিরছে নাসির
ভারতীয় দলে আনা হচ্ছে রবি শাস্ত্রীকে
এএসআই’র বিরুদ্ধে তরুণীর ধর্ষণ মামলা
গার্মেন্টে চাকরির আড়ালে সক্রিয় ২০ জঙ্গি
ট্রেনের ইঞ্জিন খোলা ও লাগানোর কাজে মাদকাসক্ত শিশু
প্রতি উপজেলায় কোটি টাকা বরাদ্দের প্রস্তাব
প্রকল্প পরিচালকসহ পদস্থ কর্মকর্তারাই দায়ী
ফিতরার নিয়ম-কানুন
কোরআনের অর্থ জানলে আলো ফুটবে প্রাণে
সাহাবিদের কান্নায় বিদায় জুমাতুল বিদা
নাসার গবেষণায় লাইলাতুল কদর
ঈদ উৎসবের একাল ও সেকাল
মতামত বিভাগের অারও খবর
‘নো ট্যাক্স উইদাউট রিপ্রেজেন্টেশন’
বেপরোয়া ঘোড়া, অসহিষ্ণু সহিসের হাতে চাবুক
প্রথম পাতা
শেষ পাতা
খবর
নগর-মহানগর
সম্পাদকীয়
উপসম্পাদকীয়
বাতায়ন
আইটি বিশ্ব
দশ দিগন্ত
পরবাস
খেলা
টিউটোরিয়াল
সুস্থ থাকুন
আনন্দ নগর
একদিন প্রতিদিন
উত্তরের জনপদ
আবহমান চট্টগ্রাম
বাংলার মুখ
শোক সংবাদ
মৃত্যুবার্ষিকী
RSS Feed
Mobile App
ভারপ্রাপ্ত সম্পাদক : সাইফুল আলম, প্রকাশক : সালমা ইসলাম
প্রকাশক কর্তৃক ক-২৪৪ প্রগতি সরণি, কুড়িল (বিশ্বরোড), বারিধারা, ঢাকা-১২২৯ থেকে প্রকাশিত এবং যমুনা প্রিন্টিং এন্ড পাবলিশিং লিঃ থেকে মুদ্রিত।
পিএবিএক্স : ৮৪১৯২১১-৫, রিপোর্টিং : ৮৪১৯২২৮, বিজ্ঞাপন : ৮৪১৯২১৬, ফ্যাক্স : ৮৪১৯২১৭, সার্কুলেশন : ৮৪১৯২২৯। ফ্যাক্স : ৮৪১৯২১৮, ৮৪১৯২১৯, ৮৪১৯২২০
E-mail: jugantor.mail@gmail.com
Design and Developed by
উপরে
শিরোনাম :
প্রতি উপজেলায় কোটি টাকা বরাদ্দের প্রস্তাব       প্রকল্প পরিচালকসহ পদস্থ কর্মকর্তারাই দায়ী       স্বাধীনতা যুদ্ধে পরিবারের ভূমিকা ফাঁস করে দেয়ার হুমকি       টেস্ট মর্যাদা পেল আফগানিস্তান ও আয়ারল্যান্ড        ফতুল্লায় চুরি মামলায় পুলিশ গ্রেফতার